РЕПУБЛИКА СРБИЈА

ОПШТИНА НОВА ВАРОШ

ОПШТИНСКО ВЕЋЕ

Број:004442316 2025 06356 003 000 060 107

17.11.2025.године

НОВА ВАРОШ

На основу члана 47. став 1. Закона о локалној самоуправи ("Службени гласник РС", бр. 129/07,83/14- др. закон,101/16- др. закон, 47/18 и 111/21- др. закон), члана 69. Статута општине Нова Варош ("Службени лист општине Нова Варош", бр.4/19, 4/20 и 17/24), члана 34. став 1. и члана 35. став 1. Пословника о раду Општинског већа („Сл.лист општине Нова Варош“, бр.4/21 и 11/24) дана **20.11.2025. године (четвртак) са почетком у 10,00 часова,** у канцеларији председника општине Нова Варош**,** заказујем

**24. СЕДНИЦУ ОПШТИНСКОГ ВЕЋА**

**ОПШТИНЕ НОВА ВАРОШ**

За ову седницу предлажем следећи

**Д Н Е В Н И Р Е Д**

1. Усвајање Записника са 23. седнице Општинског већа.
2. Разматрање предлога Одлуке о измени Одлуке о буџету општине Нова Варош за 2025.годину – други ребаланс.
3. Разматрање и утврђивање предлога Одлуке о утврђивању просечних цена квадратног метра непокретности за утврђивање пореза на имовину за 2026.годину на територији општине Нова Варош.
4. Разматрање и утврђивање предлога Одлуке о допуни Одлуке о општем кућном реду у стамбеним и стамбено-пословним зградама на територији општине Нова Варош.
5. Разматрање жалбе АД „Електропривреда Србије“ огранак „Дринско лимске хидроелектране“ Бајина Башта, трг Душана Јерковића 1 изјављена против решења Општинске управе – Одељења за имовинско правне послове и послове управљања имовином бр.463-1/1/2018-04 од 12.08.2025.године.
6. Разматрање захтева ОШ „Гојко Друловић“ Радоиња за решавање проблема у вези забранe испоруке воде за пиће у школском објекту због неисправности.
7. Разматрање Информације Одељења за просторно планирање, стамбене послове, урбанизам и грађевинарство у вези захтева Рвовић Ивана из Нове Вароши за преношење земљишта у јавну својину општине за потребе коришћења постојећег пута.
8. Разматрање приговора BIOMAX D.O.O. на Извештај Комисије о утврђивању оправданости рефундације трошкова улагања у пословни простор који се налази у бившој фабрици „Инова“.
9. Разматрање предлога удружења „Предузетници Нова Варош“ за повећање буџетских средстава намењених подршци предузетништву у општини Нова Варош.
10. Разматрање захтева Милошевић Драгице из Нове Вароши за ослобађање од плаћања целокупног износа дуга за утрошак воде у пословном објекту „Грација Лух“ Нова Варош за месец март 2025.године.
11. Разматрање захтева Мариновић Зорана из Дрмановића за чишћење канала поред сеоског пута на кат.парц.бр.1853 КО Буковик.
12. Разматрање захтева Мусић Стефана из Нове Вароши за одређивање земљишта за редовну употребу објекта.
13. Разматрање захтева Боранијашевић Здравка из Нове Вароши за давање сагласности за изградњу објекта испод 1,5м до границе кат.парц.бр.1180/3 КО Нова Варош.
14. Разматрање захтева Попадић Радисава из Нове Вароши за предузимање мера у циљу заштите породичне куће у улици Поточило.
15. Разматрање захтева Лојаничић Ненада из Акмачића за добијање сагласности за коришћење воде са постојећег извора на кат.парц.бр.895 КО Акмачићи, као и прилаз истом.
16. Разматрање информације Одељења за имовинско правне послове, послове управљања имовином Општинске управе нова Варош а у вези Закључка Општинског већа донетог по захтеву Бујишић Радивоја и других за обезбеђивање нужног прилаза објектима.
17. Разматрање захтева Јелић Богдана за разматрање и одобрење замене непокретности уз доплату.
18. Разматрање молбе Спортског савеза Нова Варош за измену Финсијског плана.
19. Разматрање захтева Авдић Едина из Нове Вароши за доношење решења о забрани употребе објекта и извођењу радова у објекту и на објекту који је предмет рушења који се налази у улици Светог Саве бр.27.
20. Разно.

Молимо Вас да седници неизоставно присуствујете, а у случају спречености обавестите нас на тел. 62-140 и 62-142.

**ПРЕДСЕДНИК**

**Општинског већа**

**Бранко Бјелић**